நான் எழுதிய, எழுதும் பெரும்பாலான கதைகள் எல்லாம் இப்படி ஒவ்வொரு பாகம் இணையத்தில் எழுதி பின்னர் தொடர்ந்ததுதான். எழுதி முடித்த பாகத்தில் இருந்து அடுத்த பாகம் எடுப்பேன். ஆனால் கதையின் கரு பெரும்பாலும் ஒரு வரிக்கதை மட்டுமே. இப்படி சமீபத்தில் அவ்வப்போது டிவிட்டரில் சின்ன கதை சொல்வதுண்டு. எவர் ரசிக்கிறார்கள் என்றெல்லாம் பார்ப்பதே இல்லை. எழுதி இருப்பதே என் பணி. அப்படித்தான் நேற்று ஒரு சின்ன கதை தொடங்கியது. காதல் போதும். அந்த கதை அப்படியே பெரிதாகி போனது. அது ஒரு வரிக்கதை போலத்தான். எழுதிக்கொண்டே கதாபாத்திரங்களை திணித்தேன்.